 "ఎందుకత్తా మీరిద్దరూ అలా కొట్టుకుంటున్నారు?" అని అడిగింది అనుపమ వారిద్దర్నీ ఎగాదిగా పరిశీలించి చూస్తూ.

 "ఇది కొట్టుకోవడం కాదే. ఒకరికొకరం ఎవరు పొడుగో చూసుకుంటున్నాం. నాకంటే ఈ అబ్బాయి గుప్పెడు పొడుగుకదూ. అవును ఎందుకొచ్చావ్ ఇప్పుడు?" అని అడిగింది తార.

 "డబ్బులిస్తే రోడ్డుకు వెళ్ళి మిఠాయిలు కొనుక్కుంటాను" అంది అమాయకంగా. 

 ఈసారి అతను రెండు అర్ధరూపాయి బిళ్ళలను అనుపమ చేతిలో పెట్టాడు.

 ఆ పిల్ల వెళ్ళడానికి అటు తిరిగిందో లేదో తొందరలోవున్న అతను తారమీద చేయివేసి దగ్గరకు లాక్కున్నాడు. వెళుతున్నానని అత్తమ్మకు చెబుదామని తిరిగిన ఆ చిన్నారికి వాళ్ళిద్దరూ ఒకరిమీద ఒకరు వాలిపోవడం కనిపించింది.

 తనని ఎందుకు తరిమేస్తున్నారో అస్పష్టంగా అర్ధమైంది. గుప్పెట తెరిచింది. అందులో వున్న రెండు అర్ధరూపాయిల బిళ్ళలవేపు అసహ్యంగా చూసింది ఆ అమ్మాయి.

         *   *  *

 ఎప్పుడో కొన్ని ఏళ్ళ క్రితం జరిగిన సంఘటనలు తిరిగి ఇంత కాలానికి మనిషిమీద ప్రభావం చూపించడం ఆశ్చర్యంగానే వుంటుంది, కానీ అనుపమ విషయంలో అది నిజం. 

 అత్తమ్మ, మరో యువకుడు కలుసుకుంటూ చిన్నపిల్లను అడ్డు తొలగించేందుకు ఆమె చేతిలో డబ్బు పెట్టేవాళ్ళు. ఎప్పుడో చిన్నతనం లోని ఆ సంఘటనలు అనుపమను ఇప్పుడు ఇబ్బంది పెడుతున్నాయి. 

 అప్పుడు తనకు డబ్బు ఎందుకిచ్చారో అయిష్టంగానే అర్ధమైనప్పటికి దాని తాలూకు ప్రభావం ఆమెమీద బలంగానే వుంది. ఆ తరువాత తార సురేష్ లేచెళ్లిపోయారు. ఆ ఊర్లో ముత్యాల డబ్బు వసూలయ్యేవరకు ఆగి అతను తనతోపాటు తారను కూడా తీసుకెళ్ళిపోయాడు.

 తార వెళ్లిపోగానే గురుమూర్తికి సడన్ గా బాగయింది. ఆయనకి జబ్బు ఎందుకొచ్చిందో తెలియని జనం ఎలా బాగయిందీ కూడా తెలుసుకోలేకపోయారు. ఆయనకి జబ్బు పట్టుకుంది భార్యవల్ల. తన భార్య తన కొలీగ్ భార్యలాగే ఎవరితోనో స్నేహంచేసి, తనని చంపిస్తుందని ఆయన భయపడ్డాడు. తనకు వచ్చిన ఊహను నిజమని గాఢంగా నమ్మాడు. అందువల్లే పిచ్చిపట్టింది.

 ఎప్పుడైతే తన భార్య వెళ్ళిపోయిందో భయం కూడా పోయింది. దేనివల్ల ప్రమాదముందని భయపడతామో ఆ ప్రమాదంలేదని తెలిస్తే రిలాక్స్ అయిపోతాం. అలానే గురుమూర్తి బాగయ్యాడు.
 
 మేనకోడలు అనుపమను పెంచి పెద్ద చేశాడు. చంద్రయ్య కిచ్చి పెళ్ళి చేశాడు.

 తన అత్తమ్మ మామయ్యకు దూరం కావడానికి కారణం డబ్బేనని ఆమె నమ్మింది. తనకు డబ్బిచ్చి తనను ఎలా బయటికి పంపారో అలాగే తన అత్తమ్మ కూడా మోసపోయి వుంటుంది. అందుకే ఆమె డబ్బుని అసహ్యించుకోవడం ప్రారంభించింది.

 పూర్తిగా కారణాలు తెలిశాక ఆమెను బాగుచేయడం పెద్ద కష్టమేమీ కాలేదు చంద్రరేఖకి. 

 అనుపమను హిప్నటైజ్ చేశాక అన్నీ సవివరంగా వివరించింది చంద్రరేఖ. "మీ అత్తమ్మది ఏమీ తప్పుకాదు. మనం ఎవర్నీ తప్పు పట్టకూడదు. కట్టుకున్నవాడు ఎవరో ఒకర్ని చూసి భయపడడం ఆమెకు సంబంధంలేని విషయం. భర్త మతిస్థిమితం తప్పి తన దగ్గరకు చేరకుండా, తన గురించి పట్టించుకోకుండా ఎప్పుడూ శూన్యంలోకి చూస్తుంటే ఏ ఇల్లాలయినా ఎంతకాలం వూరుకుంటుంది?

 ఆ సమయంలో ఆమెకి సురేష్ తో పరిచయమైంది. అతను ఆమెను లాలించాడు. దగ్గరకి తీసుకున్నాడు. ఆమె కోల్పోయిన ప్రేమను పంచి ఇచ్చాడు. 

 ఇక నీ విషయానికివస్తే ఎవరయినా సరే అలాంటి పరిస్థితుల్లో ఏం చేయగలరు? నువ్వు చిన్నపిల్లవు, ఇవన్నీ తెలిసే జ్ఞానం నీకు లేదు. వాళ్ళిద్దరి ఏకాంతానికి నువ్వు అడ్డు. నిన్ను బయటికి పంపించేందుకు నీకు డబ్బిచ్చేవాళ్ళు. తినుబండారాలను కొనుక్కోమని బయటికి పంపేవాళ్ళు. అంతకంటే నిన్ను బయటికి పంపే మార్గమూ లేదు మరి.

 పోతే మీ అత్తమ్మ డబ్బుకోసం అతనితో వెళ్ళలేదు. ఏ మనిషికయినా తన ఉనికి ఇతరులు గుర్తించాలని గాఢంగా కోరుకుంటారు. కానీ మీ మామయ్య తను సృష్టించుకున్న భయంతో తను కూరుకుపోయాడు.

 మరి ఆమెకి ఎమిటి గతి? అందుకే ఆ ప్రేమకోసమే మీ అత్తమ్మ అతనితో వెళ్ళిపోయింది. ఇక డబ్బు పాపిష్టిదికాదు, మన అవసరాలు తీర్చేది అది.
 "endukatta meeriddaruu alaa kottukuntunnaru?" ani adigindi anupama vaariddarnii egaadigaa pariseelinchi chustuu.

 "idhi kottukovadam kaade. okarikokaram evaru podugo chusukuntunnam. nakante ee abbai guppedu podugukaduu. avunu endukochav ippudu?" ani adigindi taara.

 "dabbuliste rodduku velli mitaayilu konukkuntaanu" andi amaayakamgaa. 

 eesaari atanu rendu ardharoopaayi billalanu anupama chetilo pettaadu.

 aa pilla velladaaniki atu tirigindo ledho tondaralovunna atanu taarameeda cheyivesi daggaraku laakkunnaadu. velutunnaanani attammaku chebudamani tirigina aa chinnariki vaalliddaruu okarimeeda okaru valipovadam kanipinchindi.

 tanani enduku tarimestunnaro aspashtamgaa ardhamaindi. guppeta terichindi. andulo vunna rendu ardharoopaayila billalavepu asahyamgaa chusindi aa ammai.

         *   *  *

 eppudo konni ella kritam jarigina sanghatanalu tirigi inta kaalaaniki manishimeeda prabhaavam choopinchadam aascharyamgaane vuntundi, cony anupama vishayamlo adhi nijam. 

 attamma, maro yuvakudu kalusukuntu chinnapillanu addu tolaginchenduku aame chetilo dabbu pettevaallu. eppudo chinnatanam loni aa sanghatanalu anupamanu ippudu ibbandi pedutunnaayi. 

 appudu tanaku dabbu endukicharo ayishtamgaane ardhamainappatiki daani taaluuku prabhaavam aamemeeda balangaane vundi. aa taruvaata taara suresh lechellipoyaru. aa oorlo mutyaala dabbu vasulayyevaraku aagi atanu tanatopaatu taaranu kuudaa teesukellipoyadu.

 taara vellipogaane gurumurtiki sadan gaa baagayindi. aayanaki jabbu endukochindo teliyani janam ela bagayindi kuudaa telusukolekapoyaru. aayanaki jabbu pattukundi bharyavalla. tana bharya tana kolig bhaaryalaage evarithono snehanchesi, tanani champistundani aayana bhayapaddadu. tanaku vachina oohanu nijamani gaadamgaa nammadu. anduvalle picchipattindi.

 eppudaithe tana bharya vellipoyindo bhayam kuudaa poyindi. denivalla pramaadamundani bhayapadatamo aa pramaadamledani teliste relax aipotam. alaane gurumurthy bagayyadu.
 
 menakodalu anupamanu penchi pedda cheshaadu. chandrayya kichi pelli cheshaadu.

 tana attamma maamayyaku dooram kaavadaaniki kaaranam dabbenani aame nammindi. tanaku dabbichi tananu ela bayatiki pamparo alaage tana attamma kuudaa mosapoi vuntundi. anduke aame dabbuni asahyinchukovadam praarambhinchindi.

 puurtigaa kaaranaalu telisaaka aamenu bagucheyadam pedda kashtamemi kaaledu chandrarekhaki. 

 anupamanu hipnatise chesaka annee savivaramgaa vivarinchindi chandrarekha. "mee attammadi emi tappukaadu. manam evarni tappu pattakudadu. kattukunnavadu evaro okarni chusi bhayapadadam aameku sambandhamleni vishayam. bharta matisthimitam tappi tana daggaraku cherakunda, tana gurinchi pattinchukokunda eppuduu shoonyamloki chustunte e illalayina entakaalam voorukuntundi?

 aa samayamlo aameki suresh thoo parichayamaindi. atanu aamenu lalinchadu. daggaraki teesukunnadu. aame kolpoina premanu panchi ichadu. 

 ika nee vishayaanikivaste evarayina sare alanti paristhitullo yem cheyagalaru? nuvvu chinnapillavu, ivannee telise ghnaanam neeku ledu. valliddari ekaantaaniki nuvvu addu. ninnu bayatiki pampinchenduku neeku dabbichevallu. tinubandaaraalanu konukkomani bayatiki pampevallu. antakante ninnu bayatiki pampe maargamuu ledu mari.

 pothe mee attamma dabbukosam athanitho vellaledu. e manishikayina tana uniki itarulu gurtinchaalani gaadamgaa korukuntaru. cony mee mamayya tanu srushtinchukunna bhayamto tanu kuurukupooyaadu.

 mari aameki emiti gathi? anduke aa premakosame mee attamma athanitho vellipoyindi. ika dabbu paapishtidikaadu, mana avasaraalu teerchedi adhi.